La Teste-de-Buch

La Teste-de-Buch on kunta Lounais-Ranskassa Gironden departementissa Uuden-Akvitanian alueella. Se sijaitsee Arcachonin lahden eteläpuolella Atlantin rannalla, noin 60 kilometriä Bordeaux’sta lounaaseen. Kunnan nähtävyys on Euroopan korkein dyyni Dune du Pilat. Dyynissä on 60 miljoonaa kuutiometriä hiekkaa, ja se liikkuu yhdestä viiteen metriä vuodessa vuoroveden ja tuulen mukana. Dyynillä oli vuonna 2018 pituutta 2,9 kilometriä, leveyttä 616 metriä ja korkeutta 110 metriä. Lähteet Aiheesta muualla Kuvia tai muita tiedostoja aiheesta La Teste-de-Buch Wikimedia Commonsissa